ကြောင်နီ

ကြောင်နီ၏ သိပ္ပံအမည်မှာ ကာတိုပူးမား ဘာဒီယာ ဖြစ်သည်။ ကြောင်နီကို ဘော်နီယိုကြောင် ၊ ဘော်နီယိုကြောင်နီ ၊ ဘော်နီယိုကြောင်သလင်း စသဖြင့် အမျိုးမျိုးခေါ်ဝေါ်ကြသည်။ ဘော်နီယိုကျွန်းတွင်သာ တွေ့ရှိရသည့် ကြောင်ရိုင်းတစ်မျိုး ဖြစ်သည်။ (၂၀ဝ၇)ခုနှစ် စာရင်းများအရ အရွယ်ရောက်ပြီး ကြောင်နီကောင်ရေ ၂၅၀ဝ အောက်သာ ရှိမည်ဟု ခန့်မှန်းထားသည်။ ကြောင်နီများသည် ရှားပါးပြီး ကောင်ရေအလွန် နည်းပါးသည်။

တွေ့ရှိရာအရပ် 
ကြောင်နီများကို ဘော်နီယိုကျွန်းတွင်သာ တွေ့ရှိရသည်။ (၂၀ဝ၃)ခုနှစ်မှ (၂၀ဝ၅)ခုနှစ်အတွင်း ကြောင်နီ (၁၅)ကောင်ခန့်ကို မှတ်တမ်းတင်နိုင်ခဲ့ရာ ယင်းတို့အားလုံးမှာ ဆာဘား၊ ဆာရာဝပ်နှင့် ကာလီမင်တန်တို့မှ ဖြစ်သည်။ ဘရူနိုင်းနိုင်ငံမှ မတွေ့ရပေ။

ကျက်စားပုံအလေ့အထ 
ညအချိန်တွင် သိုဝှက်စွာ ကျက်စားတတ်သည်။  (၂၀ဝ၃)ခုနှစ်မှ (၂၀ဝ၆)ခုနှစ်အတွင်း ကင်မရာထောင်ချောက်ဖြင့် စစ်တမ်းကောက်ယူခဲ့ရာ ဓာတ်ပုံပေါင်း (၅၀၃၄)ပုံတွင် ကြောင်နီ၏ ဓာတ်ပုံမှာ တစ်ပုံသာ ပါဝင်လေသည်။

ကိုးကား

ကြောင်မျိုးရင်းဝင် တိရစ္ဆာန်များ
မလေးရှားနိုင်ငံတွင် တွေ့ရသော နို့တိုက်သတ္တဝါများ
အင်ဒိုနီးရှားနိုင်ငံတွင် တွေ့ရသော နို့တိုက်သတ္တဝါများ